**PÁLYÁZATI FELHÍVÁS**

Szikszó Város Önkormányzat Képviselő-testülete az önkormányzat tulajdonában lévő lakások és nem lakás célú helyiségek bérletéről, elidegenítéséről szóló 20/2015.(X.12.) számú önkormányzati rendeletben meghatározottak szerint pályázat útján bérbeadásra meghirdeti az alábbi szakember bérlakást:

**Szikszó, Alsópincesor 21. szám alatti – 2 szoba, 1 közlekedő helyiség- 65 m2 alapterületű szakember bérlakás**

A bérleti díj 148.-Ft/m2/hó. A bérleti díj a közüzemi költséget nem tartalmazza.

**A bérbeadás a Képviselő-testületi döntést követően 5 évre történik.**

Pályázni a Szikszói Közös Önkormányzati Hivatalnál (3800 Szikszó, Kálvin tér 1.) igényelhető kérelem nyomtatvány kitöltésével és a szükséges mellékletek csatolásával lehet.

**A pályázat benyújtási határideje: 2021. október 15. 12:00 óra.**

A pályázatot Szikszó Város Önkormányzatának Képviselő-testülete bírálja el, a pályázat benyújtására megadott határidő lejártát követő első Képviselő-testületi ülésén. A döntésről minden pályázó írásos értesítést kap.

Az önkormányzati rendelet 5.§ (1) bekezdése értelmében közérdekű feladatok ellátását végző személy ”szakember” részére önkormányzati bérlakás biztosítható.

A bérlakás igénybevételére jogosultak:

a) polgármester (alpolgármester), jegyző, aljegyző;

b) a Szikszói Közös Önkormányzati Hivatallal, illetve az önkormányzat intézményeivel, köztisztviselői, közalkalmazotti, munkavállalói jogviszonyban álló személyek, a Szikszói Kistérségi Többcélú Társulás alkalmazásában állók, a Szikszói Járási Hivatal alkalmazásában állók, a Borsod-Abaúj-Zemplén Megyei Kormányhivatal által foglalkoztatottak, akik Szikszó városa vonatkozásában tevékenykednek, valamint a Rendőrség hivatásos állományú tagjai;

c) a településen jelentős szerepet betöltő személyek,

d) az ipari parkba betelepülő vállalkozásoknál munkaviszonyban álló személyek.

További információ Szikszói Közös Önkormányzati Hivatalban (3800 Szikszó, Kálvin tér 1. tel.: 46/596-450, fax.: 46/596-211) kérhető.